cyanic-selkie/wikianc huggingface dataset:
The Tudors
Synopsis
Sesong 4 Den fjerde og siste sesongen dekker mer av Henrys skjebnesvangre ekteskap med den 17 år gamle Katarina Howard, samt hans siste ekteskap med Catherine Parr. Den aldrende kongen ønsker også å sende militæret for å ta over Boulogne i Frankrike. Men han blir også plaget på grunn av spøkelsene etter hans døde, tidligere koner. Men kongen er bekymret over at hans nye kone bedriver utroskap, og han sender Edward Seymour, 1. hertug av Somerset for å undersøke dronningens mulige eskapader.
Henry planlegger å benåde sin kone, men blir senere informert om hennes affære med Thomas Culpeper - avslørt av Francis Dereham under tortur - og Henry får både sin kone, Culpeper og Dereham henrettet. Rett før sin henrettelse uttaler Katarina at selv om hun var dronning av England, ville hun egentlig ha foretrukket å være Thomas Culpeppers kone. Senere blir Henry oppfordret av både Spania og Roma om å grunnlegge en militær allianse mot franskmennene, som har alliert seg med tyrkerne, og han blir overtalt til å inngå en allianse med Karl V av Det tysk-romerske rike for å invadere Frankrike.
Militære forberedelser blir gjort, og engelske tropper beleirer Boulogne og bombarderer området med kanoner samtidig som en italiensk ingeniør forsøker å grave en tunnel under jorden for å ødelegge slottet. I episode 8 blir slottet i Boulogne endelig overvunnet, og nøklene til byen blir overlevert til Henry av den franske ordføreren. Henry kommer deretter triumferende tilbake til England. Samtidig får Henry problemer i hjemlandet på grunn av konfliktene mellom de katolske og protestantiske fraksjonene. En stadig mer skrøpelig Henry står også overfor hans egen dødelighet, og at hans sønn og arving, prins Edward, fremdeles ikke er gammel nok til å overta tronen etter ham.
Priser
The Tudors ble nominert for Golden Globe for Best Television Series - Drama i 2007. Jonathan Rhys Meyers ble også nominert til en Golden Globe Award for Best Performance by an Actor In A Television Series - Drama for sin rolle. Serien ble nominert til åtte Irish Film and Television Awards i 2008 og vant syv, inklusive Best Drama Series, skuespillerpriser til Jonathan Rhys Meyers (beste hovedrolle), Nick Dunning (beste mannlige birolle) og Maria Doyle Kennedy (beste kvinnelige birolle), samt tekniske priser for kostymer, produksjons-design og Hår/Makeup. Brian Kirk ble også nominert for regiprisen, men tapte for Lenny Abrahamson og Prosperity.
Engelsk horn
Engelsk horn (også kalt alt-obo) tilhører obo-instrumentene og sorteres under treblåsefamilien. Den har et bøyd metallmunnrør med munnstykke og et avrundet, pæreformet sjallstykke. Den er stemt i F (en kvint dypere en vanlig obo), men har allikevel likheter med vanlig obo som for eksempel klaffesystem, konisk boring, dobbelt rørblad og form (i grove trekk).
Gudstjenestebok for Den norske kirke
Gudstjenestebok for Den norske kirke inneholder forskrifter og ordninger for gudstjenester og kirkelige handlinger i Den norske kirke.
Den gjeldende gudstjenesteboken ble godkjent til bruk i Den norske kirke ved «kongelige resolusjoner 1977-1990 og etter vedtak i Kirkemøtet 1986-1991» og ble tatt i bruk i 1992.
Just Bing
Han var sønn av Just Johan Bing (1793–1877) og Mariane Holst (1838–1927). Faren var sorenskriver. Just ble selv gift i 1900 med Marie Grieg (1872–1941) av Grieg. Bing døde i Follebu i Gausdal.
Gudstjenestebok for Den norske kirke
Gudstjenesteboken kalles gjerne i dagligtalen for alterboken – som tidligere var det offisielle navnet på den (dansk-)norske offisielle kirkes nedskrevne liturgiske forskrifter og ordninger.
Gudstjenesteboken er delt i to større hoveddeler:
I forbindelse med en ny gudstjenestereform i Den norske kirke, skal en ny bok erstatte den gamle, med ny liturgi, som omfatter både liturgiens innhold og tonesetting. Den nye gudstjenesteboken skal bli hetende Den norske kirkes gudstjenestebok 2011.
Rijssen
Rijssen er en by i Twenteregionen, som ligger i provinsen Overijssel i øst-Nederland. Rijssen har rundt 28 000 innbyggere, og fikk byretter i 1243, men blei først nevnt i skriftlige kilder i 1188 som parrochia Risnen.
Rijssen er også kommunesenteret i kommunen Rijssen-Holten og ligger ved elven Regge. Rijssen er lett tilgjengelig med tog via linjen Deventer-Almelo og med bil via motorveien A1.
Mange innbyggerne snakker en form for nedersaksisk dialekt som kalles twentsk-graafschapsk. Den lokale dialekten har likevel beholdt mange særtrekk, som skiller den fra dialekten i andre byer i området.
29. september
29. september er den 272. dagen i året og den 273. i skuddår. Det er 93 dager igjen av året. Den 29. september er fra gammelt av datoen for mikkelsmesse.
Prix Femina
Prix Femina er en fransk litteraturpris som ble opprettet i 1904 av 22 journalister, inkludert en rekke sositetskvinner som Anna de Noailles, i magasinet La Vie heureuse, som en reaksjon på Prix Goncourt. Prisen utdeles årlig av en rent kvinnelig jury første onsdag i november. Blant prisvinnerne finnes Romain Rolland (1905), Georges Bernanos (1929), Antoine de Saint-Exupéry (1931), Marguerite Yourcenar (1968), Jorge Semprún (1969) og Régis Debray (1977).
29. september
Navnedag
Mikael, Mikal, Mikkel, Michael. Til navnedagen, se helligdager nedenfor.
Prix Femina
Liste over vinnere
Det er tre kategorier: Prix Femina, Prix Femina Essai, Prix Femina Étranger (utenlandske romaner).
29. september
Fødsler
Se flere som er født 29. september i Kategori:Fødsler 29. september.
Dødsfall
Se flere som døde 29. september i Kategori:Dødsfall 29. september.
Helvetesild
Helvetesild (herpes zoster) er en herpesvirusinfeksjon som forårsakes av reaktiveringen av varicella zoster-viruset. Lidelsen kan være svært smertefull.
Etiologi og patogenese
Herpes zoster forårsakes av samme virus som vannkopper; Varicella zoster-viruset (VZV). Dette viruset ligger latent i nervegangliene etter et primærutbrudd i form av vannkopper. VZV kan deretter reaktiveres når immunforsvaret er redusert, og forårsaker da helvetesild. De som får helvetesild, har derfor hatt vannkopper som små. Kontakt med personer med vannkopper utløser ikke utbrudd av helvetesild.
Symptomer og forløp
Helvetesild karakteriseres av en intens, brennende smerte, blemmer og påfølgende sår, som følger et dermatom (én spinalnerves hudforsyningsområde). Dette hudområdet er begrenset til enten venstre eller høyre kroppshalvdel. Området ligger hyppigst i brystkasseregionen, men noen får utslettet i halsregionen og ansiktet.
Helvetesild i ansiktet med affeksjon av øyets hornhinne kan ødelegge pasientens syn.
Mange andre sykdommer kan være årsak til en reaktivering av VZV (reduksjon av immunforsvaret ved alderdom, forkjølelse etc.) Derfor kan det være fornuftig å få utført en generell legeundersøkelse få uker etter at helvetesilden er over.
Postherpetisk nevralgi
I de fleste tilfeller går helvetesild over av seg selv i løpet av noen uker, men hos noen kan smertene vedvare i måneder og, i sjeldne tilfeller, mange år, selv om utslettet har forsvunnet. Denne svært smertefulle tilstanden, som kalles postherpetisk nevralgi, er en nevralgi som kan oppstå hos cirka 10 % av pasientene som opplever helvetesild.
Behandling
Helvetesild kan behandles med antivirale midler (aciklovir, valaciklovir). Dette er tablettkurer som kan koste fra 800 til 1,300 kroner for én ukes kur. Den viktigste grunnen for å ta en slik kur er at den reduserer sannsynligheten for postherpetisk nevralgi. Ved behov for langvarig behandling brukes enten et antidepressivum eller et antiepileptikum. Lidelsen kan i unntakstilfeller også behandles med injeksjon av botulismetoksin eller ved injeksjon av bedøvende middel i nervegrenen.
Helvetesild er ofte svært plagsomt. Her er noen tiltak som kan gjøre lidelsene litt lettere å håndtere:
Dersom smertene ikke forsvinner, må du ta kontakt med lege.
Jiang Daming
Jiang Daming (kinesisk: 姜大明; pinyin: Jiāng Dàmíng, født i mars 1953 i Rongcheng i provinsen Shandong i Folkerepublikken Kina) er en kinesisk politiker, og nåværende (2011) guvernør for provinsen Shandong.
Helvetesild
Blodgiving etter helvetesild
For barn som får kreftbehandling kan vannkopper være en livstruende sykdom. Voksne som får helvetesild vil opparbeide mye antistoffer i blodet mot det aktuelle viruset. Voksne som gir blod 2 til 3 uker etter sykdommen, og gjør oppmerksom på at de har hatt helvetesild til blodbanken, kan redde livet til flere barn ved å gi blod.
Jiang Daming
Han ble medlem av det kinesiske kommunistparti i 1976, og i 1982 tok han doktorgraden i filosofi ved Heilongjianguniversitetet. Han har også eksamener i management fra Harbins teknologiske institutt i 1996 og i politikk Det kinesiske kommunistiske partis sentrale partiskole i 2001.
I januar 2008, etter en periode som viseguvernør, ble han guvernør av Shandong.
Stenløse kommune
Stenløse kommune er en tidligere dansk kommune i forhenværende Frederiksborg amt på Nordsjælland, opprettet ved Kommunalreformen (1970) fra 1. april 1970.
I forbindelse med Kommunalreformen 2005–07 ble Stenløse kommune, Ølstykke kommune og Ledøje-Smørum kommune slått sammen til den nyopprettede Egedal kommune i Region Hovedstaden fra 1. januar 2007.
Fylkesvei 177
Fylkesvei 177 (Fv177) går mellom Minnesund i Eidsvoll og Årnes i Nes.
Veien forlater fylkesvei 33 ved Minnesund og går sørover langs østsiden av Vorma forbi Eidsvoll og Styri via Fenstad til Vormsund og Årnes der den krysser Glomma.
William Knox D’Arcy
William Knox D'Arcy (født 11. oktober 1849 i Newton Abbot i Devon i England, død 1. mai 1917 i Stanmore i Middlesex) var en av grunnleggerne av olje- og petrokjemisk industrien i Persia (Iran).
Fylkesvei 177
Før 1. januar 2010 var veien riksvei, etter at regionsreformen trådte i kraft har den status som fylkesvei.
William Knox D’Arcy
Bakgrunn
Han ble født i Newton Abbot i England. Faren var advokat. Han gikk på Westminster School til 1866 da familien emigrerte til Australia og slo seg ned i Rockhampton i Queensland. D'Arcy fortsatte sine studier og valgte å utdanne seg innen jus.
Forretningskarriere
Han sluttet seg senere til sin fars advokatforretning. Han gjorde det godt og begynte å spekulere, innledningsvis i landeiendommer. I 1872 giftet han seg med Elena Birkbeck fra Rockhampton.
I 1882 ble han partner i et syndikat sammen med Thomas, Frederick og Edwin Morgan. De åpnet en gruve i Ironstone Mountain (senere omdøpt til Mount Morgan). I oktober 1886 ble D'Arcy direktør og største aksjeeier i syndikatet Mount Morgan Gold Mining Company. I 1889 flyttet han og familien til England med en betydelig formue der han kjøpte Stanmore Hall, Bylaugh Park og et hus på Grosvenor Square. Hans kone Elena døde i 1897 og i 1899 giftet han seg med Nina Boucicault, også hun fra Rockhampton.
Persia
I 1900 gikk han med på å finansiere leting etter olje og mineraler i Persia ledet av Wolff, Kitabgi og Cotte. Forhandlinger med sjahen begynte i 1901 og med et tilbud på £10 000 ble en seksti års avtale om leting etter olje sikret i mai. Leteområdet dekket 1,2 millioner km². Et borelag under George B. Reynolds ble sendt til Persia og begynte letingen. I 1903 ble et selskap dannet, og D'Arcy måtte bruke £500 000 for å dekke utgiftene. Falske forhåpninger ble vekket i 1904 og D'Arcy ble tvunget til å finne mer finansiell støtte. Burmah Oil Company gikk med på å legge inn £100 000 i foretaket mot mange av aksjene.
Leteboring i det sørlige Persia fortsatte til 1907. Da ble letingen flyttet til Masjid-I-Sulaiman (Maidan-i-Naftun). Leteboring begynte på et sted i januar 1908 og på et annet i nærheten i mars. I april var foretaket i ferd med å kollapse, og D'Arcy var nesten konkurs, men den 16. mai fant mang tegn på petroleumsforekomster og den 26. mai ble olje funnet på 400 meters dyp.
I april 1909 ble Anglo-Persian Oil Company (APOC) stiftet, og D'Arcy ble selskapets direktør. Selskapet ble senere British Petroleum. I 1911 hadde APOC strukket en oljeledning til et raffineri ved Abadan. I 1912 ble Mount Morgan-selskapet tatt opp på børsen i London og D'Arcy ble valgt til styreformann.
Den væpnede arms orden
Den væpnede arms orden var en dansk orden innstiftet 2. desember 1616 av kong Christian IV og tildelt i hans regjeringstid.
Den væpnede arm var i dette tilfelle et symbol for kampen for protestantismen, et symbol Christian IV også benyttet i andre sammenhenger. Ordenen hadde én grad, ridder. Ordenen ble etablert i forbindelse med Danmarks seier i Kalmarkrigen. Utnevnelser fant sted ved kun ett tilfelle, 2. desember 1616 i riddersalen på slottet Koldinghus, da 12 adelsmenn som hadde utmerket seg i Kalmarkrigen ble slått til riddere. Blant disse var rikets ledende menn, inkludert kansleren, riksmarskalken, riksadmiralen, stattholderen i Schleswig og Holstein og medlemmer av riksrådet. Ordenstegnet kan ha blitt tildelt året etter. Ordenen ble ikke tildelt senere i Christian IVs tid og etterfølgende monarker videreførte heller ikke ordenen. I stedet ble Dannebrogordenen innstiftet i 1671. Den væpnede arms orden gikk i årene 1633 til 1634 sammen med Elefantordenen på en slik måte at ordenstegnene ble kombinert eller båret i samme kjede.
Insignier
Ordenstegnet for Den væpnede arms orden var av gull og hadde som motiv en blåemaljert harniskkledd arm som holder et sverd i stål. Armen var besatt med diamanter og hadde kongens monogram i rød og hvit emalje. Årstallet 1617 er påført bakerste del av armen. Armen var opphengt i et kjede som igjen var festet i et bånd til å bære om halsen. Elefantordenens blå bånd ble benyttet også for Den væpnede arms orden. I årene Den væpnede arms orden var kombinert med Elefantordenen forekom det ordenstegn der elefantens dekke var dekorert med den væpnede arm.
Innehavere
De som mottok ordenen var:
Mathias Haugaasen
Mathias Haugaasen (født 24. mai 1979) er en norsk fotballtrener og lærer. Fra 1. november 2007, til og med 19. mai 2009 assistenttrener i Bryne FK, hvorpå han og hovedtrener Rolf Teigen ble løst fra sine kontrakter i Bryne FK.
Haugaasen er UEFA A-lisensiert fotballtrener og har Cand.Mag i idrettspsykologi, trenerrollen og sport management, og hovedfag i fotball og i organisasjonspsykologi fra Norges idrettshøgskole. Haugaasen var selv en aktiv fotballspiller, men er best kjent som trener og ekspert på forballanalyse på data. Han jobbet blant annet som analytiker for Vålerenga i 2004 og 2005, som de årene tok henholdsvis sølv og gull i Tippeligaen. I 2006 og 2007 jobbet han som analytiker på henholdsvis U-21 og G-19 landslagene. Han er også utdannet lærer, og arbeidet som lærer innen idrettsfag på Bjerke videregående skole fra 2005 til 2007, og fra 2009 til 2010. Parallelt med den første perioden på Bjerke var han også assisterende trener for Groruddalen ballklubb (GBK). Hovedtrener i GBK var Rolf Teigen. Når Teigen ble tilbudt trenerjobben ved Bryne FK, tok han med sin assistent og analyseekspert. Etter oppholdet i Bryne er Haugaasen tilbake ved Norges idrettshøgskole hvor han jobber som doktorgradsstipendiat på spillerutvikling i fotball. Stillingen til Haugaasen er finansiert av Norsk Toppfotballsenter, som gjennom sine prosjekter bidrar inn mot norske toppklubber. Haugaasen tok over som tiltaksleder i styret i Norsk Fotballtrenerforening i 2009 og dermed også ansvaret for det årlige Cupfinaleseminaret for fotballtrenere. Før sesongen 2010 tok Rolf Teigen og Haugaasen over Grorud FK som p.t. befinner seg i 2. div.
Yueyang kullkraftverk
Yueyang kullkraftverk er et kullkraftverk ved landsbyen Linji 14 km fra senteret av byen Yueyang i fylket av samme navn, ca 150 km fra Changsha og helt oppe i det nordvestre hjørnet av provinsen Hunan, i det sørlig-sentrale Kina. Det ligger på sørbredden av Chang-elva.
Anleggene stod ferdig i 1991 og 2006, med kapasitet på totalt 1.325 MW fordelt på 4 turbiner. Dette er fordelt på byggetrinn med hhv 2 britiske turbiner á 362,5 MW hver, og deretter 2 turbiner á 300 MW hver i andre utbyggingstrinn. Årsproduksjonen er ca 6,75 TWh. Brenselkilden er antrasitt.
Hovedeier av kraftverket er Meiya Power Company Ltd (MPC). Operatør er selskapet Huadian Power International Inc.
Kokere er levert av Dongfang Electric, mens turbiner og generatorer er levert av Harbin Co.
Harriet Bjerrum Nielsen
Harriet Bjerrum Nielsen (født 27. januar 1948 i København) er en danskfødt språkviter og tidligere professor i kjønnsforskning (tidligere kalt kvinneforskning) ved Senter for tverrfaglig kjønnsforskning (opprinnelig Senter for kvinneforskning) ved Universitetet i Oslo. Nielsen ble pensjonist ved årsskiftet 2017/2018.
Harriet Bjerrum Nielsen studerte dansk og språkpsykologi ved Københavns Universitet og ble cand. phil. i dansk i 1977. Hun arbeidet først som vitenskapelig assistent ved Institut for anvendt og matematisk lingvistik ved Københavns Universitet frem til 1978, og deretter frem til 1983 som adjunkt og senere universitetslektor i dansk ved Ålborg Universitetscenter. Fra 1981 var hun amanuensis og fra 1987 førsteamanuensis i sosialpedagogikk ved Universitetet i Oslo. I 1993 ble hun utnevnt til professor, og var faglig leder for Senter for kvinneforskning (senere Senter for tverrfaglig kjønnsforskning) frem til 2009. 2014-2016 var hun leder av den nasjonale forskerskolen i kjønnsforskning. Hun har definert seg som en liberal feminist og er medlem av Norsk Kvinnesaksforening.
Nielsen var medlem av Det akademiske kollegium/universitetsstyret ved Universitetet i Oslo fra 2002 til 2005.
München-ulykken
München-ulykken var en flyulykke i 1958 som tok livet av 23 mennesker, deriblant åtte spillere fra det engelske fotballaget Manchester United. 21 mennesker omkom i selve flystyrten, mens to andre døde senere av skadene de pådro seg.
Utenlandsk aksent-syndrom
Utenlandsk aksent-syndrom (FAS, fra engelsk foreign accent syndrome) er en meget sjelden lidelse eller syndrom. Syndromet innebærer at den rammede begynner å snakke med en annen uttale av sitt eget morsmål. Bare ca. 60 tilfeller er dokumentert i perioden mellom 1941 og 2009. Forskning har pekt på en mulig sammenheng mellom syndromet og et mindre hjerneslag som har rammet hjernens talesenter. Det foreligger imidlertid ulike teorier om sykdommens direkte årsak.
Et av de tidligst dokumenterte tilfellene var en norsk kvinne i som i 1941 ble rammet av en hodeskade etter et flyangrep, og begynte å snakke med det man oppfattet som en kraftig tysk aksent. Et av de sist dokumenterte tilfellene var en kvinne fra Newcastle som begynte å snakke med noe man oppfattet som jamaicansk, kanadisk og slovakisk brytning.
München-ulykken
6. februar 1958 var Manchester United på vei tilbake til England med fly etter å ha spilt kvartfinale i Europacupen i Beograd dagen før, mot Crvena Zvezda (Røde Stjerne). I tillegg til lagets spillere og trenerteam var også en rekke engelske sportsjournalister blant passasjerene. Flyet og mannskapet var fra British European Airways. Det landet i München for å fylle drivstoff, og da det skulle ta av igjen i tett snøvær, gikk flyet i bakken. 21 av de 44 passasjerene og mannskapet mistet livet i styrten.
Blant de omkomne var lagets kaptein Roger Byrne og storscoreren Tommy Taylor. Uniteds 21 år gamle stjernespiller Duncan Edwards overlevde styrten, men pådro seg omfattende skader, og døde 15 dager senere. Lagets manager Matt Busby ble også hardt skadet, men overlevde.
Blant de overlevende var Bobby Charlton og keeper Harry Gregg, som bare fikk lettere skader, og klarte å redde flere mennesker fra det brennende flyvraket.
The Jacket
The Jacket er en psykologisk thrillerfilm fra 2005. Den ble regissert av John Maybury og er basert på boken Tvangstrøyen (orig. The Star Rover) skrevet av Jack London.
Manuset ble skrevet av Massy Tadjedin, filmmusikken komponert av Brian Eno og produsentene av filmen var George Clooney, Peter Guber og Steven Soderbergh.
Handling
Filmen omhandler Golfkrig-veteranen Jack Starks (spilt av Adrien Brody) som mirakuløst overlever en skuddsår i hodet. Han vender hjem til Vermont og lider av amnesi. Han blir anklaget for å ha drept en politibetjent og blir tvangsinnlagt på et mentalsjukehus i 1992.
NBUF
Ung Baptist eller Norske Baptisters Barne- og Ungdomsforbund er en frivillig kristen barne- og ungdomsorganisasjon under Det Norske Baptistsamfunn. Ung Baptist ble stiftet 1922 og har lokallag i flertallat av norske baptistmenigheter.. NBUF blir ledet av et landsstyre på 7 medlemmer fra hele landet.
Info om Ung Baptist arbeid
NBUF arbeider årlig med et visst antall prosjekter. I tillegg til de faste arbeidsoppgaver jobber Ung baptist med følgende områder:
Puguang kullkraftverk
Puguang kullkraftverk er et kullkraftverk sørvest i provinsen Henan, i det nordlig-sentrale Kina. Anlegget stod ferdig i 1999, med kapasitet på totalt 250 MW. Kraftverket fikk renseanlegg basert på svovelfjerning (desulfurisasjon) i 2008.
Operatør er Meiya Power Company Ltd (MPC).
Fylkesvei 8050
Frem til 2019 hadde veien betegnelsen fylkesvei 173 (Finnmark).
Kalmukkisk
Kalmukkisk er et mongolsk språk som snakkes av rundt en halv million mennesker i Kalmykia (Russland), vestlige Kina og vestlige Mongolia. Det er omtrent 160 000 kalmukkisktalende i hvert land.
Kalmukkisk tilhører den kalmukkisk-oiratiske undergruppa av østmongolske språk, og har noen fellestrekk med uigurisk og uralske språk. Dette kommer av kalmukkisks opphav som fellesspråk for oiratene, et forbund av fire kalmukkiske stammer som trakk til seg noen ugriske og tyrkiske stammer under sin utvidelse vestover.
Forskningssentre for miljøvennlig energi
Forskningssentre for miljøvennlig energi (FME) er et program i regi av Norges forskningsråd med tidsbegrenset støtte til norske forskningssentre på høyt internasjonalt nivå innenfor forskning på miljøvennlig energi. Sentrene er delt i to kategorier: teknologiske FME-er og samfunnsvitenskapelige FME-er.
Kalmukkisk
Den litterære tradisjonen i kalmukkisk strekker seg tilbake til det 11. århundre, da det uiguriske alfabetet ble brukt. Det offisielle kalmukkiske alfabetet, kalt todo-bitsjig (klarskrift) ble lagd i det 16. århundret av en kalmukkisk buddhistisk munk ved navn Zaja Pandit. I 1924 ble dette alfabetet erstatta av det kyrilliske, som igjen ble erstatta av det latinske alfabetet i 1930. Det latinske alfabetet ble deretter erstatta med det kyrilliske alfabetet igjen i 1938.
Kalmukkene led i sovjetperioden, og halvparten av alle kalmukkisktalende døde den russiske borgerkrigen. Stalins etniske rensninger førte også til en markant nedgang i den kalmukkiske befolkninga. Inntil nylig var den kalmukkiske befolkninga i Russland på lavere nivåer enn den var i 1913. Russisk ble gjort til hovedspråket i Kalmykia, og i 1963 ble den siste kalmukkiskspråklige klassen stengt, og russisk ble det eneste utdanningsspråket for kalmukkiske barn.
Som et resultat av denne politikken er det mange kalmukker som ikke snakker sitt eget språk. Kalmukkiske språkforskere jobber sammen med den kalmukkiske regjeringa med å endre denne situasjonen, og i 1993 ble utdanningstilbudet på kalmukkisk gjenoppretta.
Camilla Huse
Camilla Huse (født 31. august 1979) er en norsk tidligere fotballspiller.
Karriere
Camilla Huse ble plukket opp av Athene Moss fra hjemklubben Askim Fotballklubb i 1998, og hun spilte fast på laget. I 2000 scoret hun 8 mål, og var lagets nest mest scorende. Imidlertid kunne hun ikke hindre at laget rykket ned året etter. Huses nye arbeidsgiver ble Kolbotn. Allerede i Huses første år i Kolbotn ble hun seriemester, og i sin tid i Kolbotn ble hun seriemester to ganger til og cupmester i 2007. I denne tiden debuterte hun også på landslaget i 2005, og var med til VM i Kina, noe som startet en liten fotballboom i hjembyen. Etter VM bestemte hun seg imidlertid til å legge opp, og Huses siste fotballkamp var cupfinalen mot Asker, som sikret hennes og Kolbotns første cupgull.
Imidlertid ble livet som fotballpensjonist kort, og allerede i 2008 spilte Huse noen kamper for Larvik. Hennes innsats var ikke nok til å forhindre nedrykk, men den holdt til en plass på landslaget etter at fem landslagsspillere fra Røa trakk seg fra videre landslagsspill. Ironisk nok var det nettopp Røa som ble Huses nye arbeidsgiver fra 2009.
Oppholdet i Røa betydde blant annet at hun ble trukket inn i landslagsvarmen igjen, og hun spilte alle kampene i EM i 2009. Sesongen ble en resultatmessig opptur for Huse, som vant serien for fjerde gang, cupen for andre gang og The Double for første gang. Imidlertid ble Camilla Huse plassert på benken til fordel for Kristine Edner Wæhler. Mye pekte på at dette ble Edner Wæhlers siste cupfinale og en av de siste kampene for Røas legende, men Huse hadde liten forståelse for dette, og kom med en krass uttale til Smaalenenes avis etter cupseieren. Huse holdt sitt ord om at dette ble hennes siste kamp for Røa, og meldte forfall p.g.a. sykdom da resten av laget dro til Perm for å møte Zvezda 2005 Perm. I 2010 bestemte hun seg for å legge opp, da hun mente at Toppserien holdt for dårlig kvalitet og at utenlandsopphold ble for vanskelig.
19. august 2011 ble det klart at Huse var spilleklar for Vålerenga i 1. divisjon, og kunne avslutte karrieren med opprykk for Oslo-klubben.
I 2015 gjorde hun igjen comeback, denne gang for Kolbotn i Toppserien.
Preaching the End of the World
«Preaching the End of the World» er den siste singlen fra Chris Cornell sitt debutalbum Euphoria Morning. Sangen ble gitt ut som en promo-singel.
Preaching the End of the World
Hexie gasskraftverk
Hexie gasskraftverk er et gasskraftverk inne i millionbyen Chengdu i provinsen Sichuan, i det sørlige Kina. Anleggene stod ferdig i år 2000, med kapasitet på totalt 98 MW fordelt på 3 generatorer. Anlegget gir kraft til det regionale nettet i Chengdu.
28. september
28. september er den 271. dagen i året og den 272. i skuddår. Det er 94 dager igjen av året.
Navnedag
Lena,  Lene
Fødsler
Se flere som er født 28. september i Kategori:Fødsler 28. september.
Fylkesvei 4578
Fylkesvei 4578 går mellom Rudlå og Madlaveien i Stavanger.
Frem til 2019 hadde veien betegnelsen fylkesvei 420.
Qamdo (Qamdo)
Qamdo eller Chamdo (kinesisk: 昌都县; pinyin: Chāngdū Xiàn) er et fylke i prefekturet Qamdo i den autonome region Tibet i Folkerepublikken Kina.
Befolkningen var på 86,280 innbyggere i 1999.
Selve byen Qamdo er Tibets fjerde største, med 31,081 innbyggere i 2000.
Administrative enheter
Storkommuner: Kommuner:
EFTAs overvåkningsorgan
EFTAs overvåkningsorgan (EFTA Surveillance Authority, ESA) kontrollerer at EFTA-landene Norge, Island og Liechtenstein gjennomfører og følger reglene i EØS-avtalen, som gir disse landene tilgang til det indre markedet. ESA er uavhengig av EFTA-landene og ivaretar privatpersoners og bedrifters rettigheter etter EØS-avtalen. ESA har på dette området tilsvarende myndighet som Europakommisjonen i EU.
Rettslig grunnlag
ESA er etablert i medhold av EØS-avtalens artikkel 108 med utfyllende bestemmelser i de etterfølgende artikler samt i Agreement between the EFTA States on the Establishment of a Surveillance Authority and a Court of Justice («Surveillance and Court Agreement»).
Oppgaver
ESAs hovedoppgaver består i gjennomførings- og håndhevingskontroll av EØS-statene. Gjennomføringskontroll betyr at ESA overvåker hvorvidt de relevante rettsakter (typisk forordninger og direktiver) som er inkorporert i EØS-avtalen ved beslutning av the EEA Joint Commitee, blir korrekt gjennomført i nasjonal lovgivning. Håndhevingskontroll betyr at ESA også kontrollerer håndhevelsen av EØS-avtalen. Slik kontroll skjer ofte som følge av klager fra utenforstående eller på eget initiativ. Disse oppgavene har ført til at ESA ofte kalles «EFTAs overvåkningsorgan». ESA driver imidlertid ikke med overvåkning i ordets alminnelige forstand.
ESA håndhever også det generelle forbudet mot statsstøtte og vurderer nye og eksisterende støtteordninger opp mot EØS-reglene. ESA har myndighet til å kreve at støtte som er gitt i strid med reglene, skal betales tilbake.
Videre kontrollerer ESA at foretak med virksomhet i EFTA-statene følger konkurransereglene i EØS-avtalen. ESA kan etterforske mulige brudd, blant annet ved å gjennomføre uanmeldte kontrollbesøk, og kan ilegge bøter til foretak som har brutt konkurransereglene.
ESAs myndighet tilsvarer den kompetansen Europakommisjonen har til gjennomførings- og håndhevelseskontroll overfor EUs medlemsland. ESA og Kommisjonen har et nært samarbeid ettersom de to institusjonene overvåker gjennomføringen av de samme EØS-reglene i henholdsvis EFTA-landene og EU.
Organisasjon
ESA ledes av et kollegium som består av én representant fra hver av EØS EFTA-statene, oppnevnt for en periode på fire år. Alle bindende beslutninger fattes av kollegiet. Selv om kollegiets medlemmer er utnevnt av EFTA-statene, kan de ikke instrueres i utøvelsen av sitt embete. ESAs president siden 1. januar 2018 er Bente Angell-Hansen.
Saksbehandlingen foregår i tre avdelinger: Internal Market Affairs Directorate (med ansvar for det indre marked), Competition & State Aid Directorate (med ansvar for konkurranse og statsstøtte) og Legal & Executive Affairs (som fører saker for EFTA-domstolen og har et veiledende juridisk ansvar). I tillegg finnes en administrativ avdeling. Utenom kollegiet har ESA i mai 2016 totalt 70 ansatte av 16 forskjellige nasjonaliteter.
Ludingbroen
Dadu-broen, eller Ludingbroen (泸定桥, pinyin: Lúdìng Qiáo), er en bro over Daduelven i fylket Luding i Sichuan-provinsen i Kina. Broen ble bygget på 1700-tallet under Qing-dynastiet, og var en del av keiserveien mellom Sichuan og Tibet.
Mellom 1705 og 1816 var dette verdens lengste hengebro.
Den er berømt for et angivelig slag som fant sted her i 1935 under den lange marsjen. I kinesisk propaganda er dette slaget fremstilt som en kamp mellom heltemodige, kommunistiske soldater som krysset den delvis ødelagte broen, under konstant beskytning fra de nasjonalistiske motstanderne. Broen sto som et symbol for kommunistisk heltemot og seier.
I vestlig historieskriving er slaget blitt omdiskutert, og forfatteren Jung Chang går i «Mao – Den ukjente historien» så langt som å hevde at det ikke fant sted noe slag i det hele tatt.
Broen er oppført på listen over kulturminner i Folkerepublikken Kina.
Nederalemannisk
Nederalemannisk er en gruppe alemanniske dialekter. Gruppa hører til de germanske språka, men dialektene kan være uforståelige for tyskspråklige.
Varianter:
Særpreg
Det som skiller nederalemannisk fra høyalemannisk er blant annet den rene k-lyden i stedet for den høyalemanniske «ch». For eksempel sier man på nederalemannisk kalt (kaldt) mens på høyalemannisk sier man chalt.
Tidtakingens historie
Tidtakingens historie går tusener av år tilbake, og mange ulike innretninger har blitt brukt for å måle og holde rede på tid. Dagens seksagesimale system for å angi tid kan dateres til om lag 2000 år f.kr i Sumer. Oldtidens Egypt delte dagen inn i to 12-timers perioder og brukte store obelisker for å følge solens bevegelse. De utviklet også vannur, slike ble også brukt i oldtidens Hellas.
Det antas at Shang-dynastiet benyttet vannur i samme tidsperiode, brakt til Kina fra Mesopotamia. Andre innretninger i oldtiden for tidtaking er stearinlysur, brukt i Kina, Japan, England og Irak, tidsstaver og timeglass.
De første innretningene for å måle tid baserte seg på skygge fra solen, såkalte solur og de fungerte følgelig ikke når det var natt eller overskyet, et annet problem med solur var tilpasning av solurets viser etter årstidene. Den første klokkekonstruksjonen som overførte rotasjon til pendelbevegelse ble fremstilt i Kina på 700-tallet og muslimske oppfinnere utviklet klokker drevet av vekter på 1000-tallet. Mekaniske klokker ble først brukt i de muslimske delene av Spania rundt 1100-tallet og spredte seg videre i Europa på 1200-tallet, ulike mekaniske klokkekonstruksjoner var standard for å måle tid inntil etter første verdenskrig. I 1927 ble det første tidsmålingsinstrument basert på kvartskrystaller konstruert i Canada og etter andre verdenskrig ble det første atomuret konstruert i USA, verdens hittil mest nøyaktige instrument for tidsmåling. I dag kan man kjøpe forholdsvis billige radiostyrte ur som kan følge atomurene ganske nøyaktig (typisk feil: ± 1 sekund).
Mayol-teatret
thumb|[[Ernest Marini og Lillebil Ibsen i «Prima Ballerina», Mayols første oppsetning.Ernest Rude]] Mayol-teatret var et privatteater med restaurant i Oslo på 1920-tallet. Lokalene lå i Universitetsgata 26, og hadde tidligere huset Det Norske Studentersamfund.
Det var Halfdan Nobel Roede, komponisten, filmpioner, forretningsmann og mesén, som kjøpte Studentersamfundets bygning i 1918 og ominnredet den til kabaret-teater og restaurant. Inspirert av mange års opphold i Paris ville han skape et «Paris i Oslo», en kabaret med Grand Guignol som forbilde. Han hadde tidligere drevet kabareten «Den Røde Lygte» i Tivoli med Herman Wildenvey som leder.
Som teatersjef og kunstnerisk leder for Mayol-teatret, som hadde en salong med plass til rundt 400 tilskuere, engasjerte Nobel Roede impresario Rudolf Rasmussen («Rulle Rass»). Repertoaret var blandet: lystspill, operetter, revy og seriøs dramatikk. Åpningsforestillingen 1. januar 1921 var tragedien Tabarins kone av Catulle Mendes med Johan Fahlstrøm og Mette Bull i de viktigste rollene og med Alma Fahlstrøm som regissør. På Mayol stod også ballett sentralt, og forestillingene hadde gjerne egne ballettavdelinger. I begynnelsen hadde Lillebil Ibsen, som hadde gjort stor suksess i utlandet, ansvaret for dette, og i mai debuterte Per Aabel som danser på Mayol. Rasmussen lyktes også å få til et langvarig gjestespill med den internasjonalt berømte skuespilleren Alexander Moissi.
Økonomien var imidlertid ikke den beste, og Mayol måtte avvikle som eget teater før året var omme. Den danske teaterdirektøren Carl Johan Biering-Petersen, som hadde hatt suksess ved tidligere gjestespill i Kristiania, foreslo å drive Mayol som operettescene, noe Nobel Roede aksepterte under forutsetning av at minst halvparten av staben var norsk. Kirsten Flagstad ble så engasjert som operetteprimadonna. Blant annet sang hun rollen som Odette i Emmerich Kálmáns Bajaderen 141 ganger. Av andre kunstnere som opptrådte på Mayol var Botten Soot og Einar Rose, som hadde sin debut her. Christian Sinding skrev en del kabaretmusikk for teatret. Tross suksesser var også operettedriften (som tidvis ble supplert av revyer) ulønnsom i lengden. Hertil kom uenigheter med Norsk Skuespillerforbund om bruken av danske skuespillere og musikere, og Biering-Petersen måtte innstille høsten 1924. Den norske staben fortsatte driften, blant annet med Bjarne Amdahl som kapellmester. Flere oppsetninger ble godt mottatt av publikum og kritikere, men 26. mai 1925 gikk siste operette på Mayol.
I 1927 ble bygningen solgt til Frydenlunds Bryggeri og omgjort til ølhall under navnet Humlen (Humla), senere Ribo. Fra 1990 holder Dizzie Showteater til samme sted.
Ølstykke
Ølstykke Stationsby eller bare Ølstykke er en bydel i Ølstykke Sogn, Ølstykke Herred i Nordsjælland, Danmark. Frem til den 1. januar 2010 var Ølstykke en selvstendig by, men i dag er den vokst sammen med nabobyen Stenløse hvor de to danner byområdet Ølstykke-Stenløse. Ølstykke Stationsby befinner seg mellom Slangerup, Jyllinge, Frederikssund og Stenløse.
Ølstykke var inntil 2007 hovedby i Ølstykke kommune.
Nordatlantisk oscillasjon
Nordatlantisk oscillasjon (NAO) er et komplekst klimatisk fenomen som observeres nord i Atlanterhavet, og henspiller på de klimatiske variasjonene mellom Island og Asorene. Fenomenet kjennetegnes hovedsakelig av sykliske fluktuasjoner i lufttrykket og endringer i vind- og trykksystemene over Nord-Atlanteren.
Bakgrunn
Spesielt i perioden fra november til april forklarer NAO en god del av variabiliteten i de atmosfæriske forstyrrelsene i det nordatlantiske området, og dermed endringer i vindhastighet og vindretning, endringer i temperaturer og luftfuktighet, og intensiteten, frekvensen og retningen på stormer.
Forklaring
NAO-indeksen brukes for å beskrive tilstanden, og oppgis gjerne i «høy» og «lav». Høy NAO gir lavtrykk over Island i forhold til Asorene. Dette fører vinterstid til vestavind og mildvær i Skandinavia, kontra lav NAO som gir høytrykk over Island i forhold til Asorene og dermed østavind og kalde temperaturer over Skandinavia.
Kort forklart kan en si at bortfall av vindaktivitet over området mellom Island og Asorene fører til ekstremt kalde vintrer i Europa.
Nordatlantiske orkaner
NAO påvirker også retningen på generelle stormruter for store, tropiske sykloner i Atlanterhavet. Om høytrykket over Asorene ligger langt sør, fører det til at stormer tvinges inn Mexicogolfen. Om høytrykket derimot ligger lenger nord for Asorene, slippes stormene innover mot de østlige kystområdene i USA.
Nordvågentunnelen
Nordvågentunnelen er en veitunnel (rasoverbygg) på strekningen Honningsvåg–Nordvågen, som er fylkesvei 8050 i Nordkapp kommune i Finnmark. Tunnelen er 480 meter lang og ble åpnet i 2005.
Codrington
Codrington er en by på øya Barbuda, som er en del av øystaten Antigua og Barbuda. Byen hadde 700 innbyggere i 1904 og 1252 innbyggere i 1991.
Byen ble grunnlagt av Christopher Codrington og John Codringtons familie i 1666. De bygde også en borg i byen, men i 1843 ble den ødelagt av et jordskjelv. Noe av borgen er fremdeles intakt. Codrington var den største og viktigste bosetningen på Barbuda på slutten av 1600-tallet, og det er den fortsatt.
I 1741 var det et slaveopprør i byen. Opprøret skyldtes Thomas Beachs dårlige behandling av slavene. Slavene stakk av fra arbeidet sitt og gjorde skade på familien Codringtons eiendom.
Guantánamo
Guantánamo er en by på det sydøstre Cuba og hovedstad i provinsen med samme navn. Byen har rundt 208 000 innbyggere og de fleste lever av produksjon av sukkerrør og bomull.
Geografi
Grantanamo kommune har høye fjell i nord med fjellkjeden Sierra Maestra og i syd grenser provinsen mot Det karibiske hav. Guantánamo har også de fem større elvene Guantánamo, Yateras, Guaso, San Andrés og Sabanalamar.
Provinsen er inndelt i disktriktene (barrios) Arroyo Hondo, Baitiquirí, Bano, Bayate, Caimanera, Camarones, Caridad, Corralillo, Cuatro Caminos, Filipinas, Glorieta, Gobierno, Guaso, Hospital, Indios, Isleta, Jaibo Abajo, Las Lajas, Macurijes, Mercado, Ocujal, Parroquia, Palma de San Juan, Rastro, Tiguabos og Vínculo.
Rundt 13 km syd for byen ligger Guantánamobukta med en naturlig havn. Dette stedet er kjent for den amerikansk marinebasen Guantanamo Bay Naval Station, som igjen huser Guantanamobukten fangeleir. Marinebasen er også kjent fordi den amerikanske leiekontrakten med Cuba over området er omstridt. Cubas regjering har fra 1958 forsøkt å få USA til å trekke seg ut fra området, mens den amerikanske regjeringen konsekvent har nektet å gi slipp på området.
Demografi
Guantánamo kommune har 244 603 innbyggere (2004). Den har et areal på 741 km², noe som gir en befolkningstetthet på 330.1/km².
Se også
Sangen «Guantanamera» (spansk for jenta fra Guantánamo), en av Cubas mest kjente patriotiske sanger.
Skottetoget 1612
Skottetoget 1612 besto av omkring 300 skotske leiesoldater under ledelse av oberstløytnant Alexander Ramsay, kaptein George Sinclair og kaptein George Hay, som sommeren 1612 kom inn Romsdalsfjorden. Formålet var å slutte seg til de svenske styrkene i deres kamp mot Danmark-Norge i Kalmarkrigen 1611-1613. Siden skottene skulle bli bevæpnet senere, var de kun utstyrt med lette våpen.
Ved Verma er dalføret smalt og trangt, så for å unngå bakhold i Bjørnekleiva, gikk skottehæren over fjellet.
Soldatene gikk til fots og tilbakela 30–40 km daglig, og brukte omkring en uke til Otta. På den tiden rakk bøndene i Nord-Gudbrandsdalen å samle en hærstyrke. Ved Kringen, sør for Otta, møtte skottene denne improviserte, norske bondehæren, som lurte skottene inn i et bakhold og drepte brorparten av dem. Det er usikkert hva som skjedde med de som overlevde, men en del ble likvidert ved Skottelåven på Kvam.
Litteratur
(på norsk 1997: Historien om den skotske ekspedisjon til Norge i 1612, Jon Selfors)
Bloomberg
Bloomberg kan vise til:
Huntington
Huntington har mange betydninger:
Otta Idrettslag
Otta Idrettslag (stiftet 23. januar 1927) er et idrettslag fra Otta i Innlandet, som er aktive innen blant annet fotball, håndball, svømming, skiidrett, volleyball og tennis.
Fotballaget til Otta spilte i 2006 i 5. divisjon. De rykket opp to år på rad, og spilte i 2008 i 3. divisjon avdeling 6, hvor de havnet på nedrykksplass. I 2009 spiller de i 4. divisjon.
De holder til på Øya stadion og i Ottahallen.
Tidligere var det også en skøytegruppe i klubben. De var teknisk arrangør av Junior-NM på skøyter for herrer i 1963. Juniormester ble Jon Magne Kval, Lillehammer Skøiteklubb
Sunset at Dawn
Sunset at Dawn er den tredje demoen til det norske death metal-bandet Cadaver, utgitt i 1989.
Parallellprosessering
Parallellprosessering er et begrep innen IT. Det går ut på å utføre en oppgave på en slik måte at den kan deles opp i flere deloppgaver, som utføres samtidig av flere prosessorer.
Flere paradigmer for maskinarkitektur
Innen parallellprosessering operer man med flere grunnprinsipper, eller paradigmer. Med andre ord, det finnes flere måter å klassifisere typer parallellprosessering, arkitekturer, osv... Man kan skille mellom
Flynns taksonomi
SISD – Single Instruction Stream, Single Data stream
Dette er den sekvensielle enprosessorarkitekturen, kun tatt med for å gjøre taksonomien komplett.
MIMD – Multiple Instruction Stream, Multiple Data stream
Dette er en type parallellprosessering hvor hver enkelt prosessor gjør forskjellige oppgaver på forskjellige data.
SIMD – Single Instruction Stream, Multiple Data stream
''Dette er en type arkitektur, der flere prosessorer utfører samme instruksjonen, men på forskjellige datastrømmer. Denne krever at datastrømmene har likt format og struktur og er like i størrelse.''
MISD – Multiple Instruction Stream, Single Data stream
''Denne arkitekturen er bare mulig ved hjelp av pipeline prinsippet. Ellers ville det være en selvmotsigelse. Dvs, det er ikke mulig for to instruksjoner å utføre forskjellige instruksjoner på samme dataelement samtidig, og beholde en datastrøm ut.''
Løst og tett koblede prosessorer
Løst og tett koblede maskiner har forskjellige ulemper og fordeler. Tett koblede maskiner kan løse langt flere oppgaver enn løst koblede, fordi overhead, ved kommunikasjonskostnaden mellom prosessorene, er dramatisk lavere. Ulempen med disse er betydelig mer kostbar maskinvare, programvare og meget høye nedskrivingskostnader. Sistnevnte representerer et risikoaspekt ved en slik investering som er en av de sterkeste motivasjonene for de mer løst koblede arkitekturene. Løst koblede arkitekturer som cluster og grid benytter langt billigere maskiner og kan skaleres uten for store kostnader.
Army of ants og Herd of elephants
Dette er noen analogier for å illustrere to tilnærminger til parallellprosessering. Army of ants er en type parallelliseringsstrategi som går ut på å ha et "massivt" antall billige prosessorer som er tett koblet for effektiv kommunikasjon dem imellom. Normalt en SIMD arkitektur. Analogien er spesielt god siden maur kommuniserer ved hjelp av utskilling av enzymer på kort avstand. De er individuelt svake, utfører en forsvinnende liten del av oppgavene i samfunnet, men er sterke sammen fordi de opptrer i et "massivt" antall.
Elefanter er få i antall men individuelt sterke, utfører store oppgaver, og kan kommunisere på lang avstand.
Mikael Bratbost
Karl Mikael Bratbost (født 1861 på gården Bratbost i Kvikne, død 1. august 1904 i Stockholm) var en norsk operasanger.
Parallellprosessering
Army of ants og Herd of elephants
Dette er typisk en MIMD konfigurasjon.
Massiv parallellprosessering
Massiv parallellprosessering eller massevis parallellprosessering (MPP) er en type parallellprosessering som benytter tett koblede prosessorer. Jo flere prosessorer, jo viktigere er det med god kommunikasjon dem imellom. Dette egner seg til problemer som har store mengder med ensartede data som skal prosesseres på samme måte. En typisk oppgave er strukturelle beregninger med mange parametre som representeres som matriser og vektorer.
Mikael Bratbost
Liv og virke
Bratbost var gift med en svensk dame. Siden han hadde hele sin karriere i Sverige, kom han aldri til å synge i Norge, med unntak av noen gjesteopptredener, for eksempel sammen med Matilda Jungstedt i Kristiania. I sommerferiene oppholdt han seg i hjembygden Kvikne.
I løpet av sin tid ved operaen spilte han en rekke store roller, som Oberon, Tonio i Regimentets datter, David i Mestersangerne fra Nürnberg, Sylvain i Villars' dragoner, Turiddu i Cavalleria rusticana, Siegmund i Nibelungenringen, Tannhäuser, Radamès i Aïda og klovnen i Pagliacci.
Parallellprosessering
Koblingsskjema
Et problem med tett koblede prosessorer er layout for koblingsmønsteret. Da kommunikasjonen mellom prosessorene er den mest kritiske faktoren, er det også viktig å finne et koblingsmønster som lar seg implementere effektivt.
De to vanligste formene er Grid (må ikke forveksles med grid computing) og hyperkube.
Produsenten NCUBE har navnet sitt etter hyperkube-skjemaet.
For å kommunisere sender prosessorene meldinger seg imellom. I en hyperkube med N prosessorer er avstanden aldri større enn log N. I en grid er avstanden < sqrt N
Cluster-prosessering
En regneklynge (engelsk: cluster) er en samling med løst koblede datamaskiner i et nettverk, med relativt stor båndbredde, som samarbeider om å løse en oppgave.
Grid-prosessering
Grid prosessering er den mest løst koblede, og mest distribuerte, formen for parallellprosessering. Typisk distribuert på mange uavhengige datamaskiner på internett.
Minneorganisering
Et fundamentalt problem er hvordan man skal unngå interferens mellom prosessorene. Spesielt påvirker dette minnehåndteringen.
SMP (Symmetric Multi Processing)
Denne konfigurasjonen, som blant annet brukes i multi core prosessorer, tillater to eller flere ensartede prosessorer til å aksessere et felles minne. For å gjøre dette mulig, må tilgangen til de enkelte minnesegmentene administreres strengt. Tidligere var dette en stor programmeringsmessig utfordring, men nå gjøres som oftest i operativsystemet.
NUMA (Non Uniform Memory access)
I non uniform memory access tildeles hver prosessor, eller gruppe av prosessorer, sitt eget minne. Tilgang til dette minnet fra andre prosessorer må gjøres via prosessoren som eier minnet.
Flere typer partisjonering
For å kunne dele en oppgave mellom flere prosessorer må input partisjoneres, slik at en prosessor har sin partisjon. Det finnes to forskjellige måter å partisjonere på